महिला ने पूछा था- क्या इस्लामिक पर्सनल लॉ केवल मर्दों के लिए ही बना है
Talaq-e-Hasan Supreme Court Court Hearing Update “जिस इज़्ज़त से मुझसे शादी की गई थी क्या उससी इज़्ज़त से मुझे डाइवोर्स नहीं मिल सकता? मैं और मेरा १.४ साल का बेटा अली आज सड़क पर हैं।क्या इस्लामिक पर्सनल लॉ मर्दों के लिए ही बनी है?”
सुप्रीम कोर्ट ने शुक्रवार को तलाक ए हसन प्रथा की वैधता को चुनौती देने वाली याचिका पर सुनवाई की। इस मामले मे याचिकाकर्ता ने CJI चंद्रचूड़ की बेंच से सवाल किया कि जिस इज्जत से मुझसे शादी की गई थी क्या उसी इज्जत से मुझे तलाक नहीं मिल सकता। क्या इस्लामिक पर्सनल लॉ केवल मर्दों के लिए ही बना है।
CJI चंद्रचूड़ ने हीना के पति को अगली सुनवाई में कोर्ट में मौजूद रहने कहा है। उन्होंने पूछा है कि इनके डेढ़ साल के बच्चे का क्या होगा। मामले की अगली सुनवाई 5 मई दोपहर 2 बजे से होगी।
बेनजीर की मांग थी तलाक-ए-हसन को असंवैधानिक करार दिया जाए, क्योंकि यह मुस्लिम महिलाओं के अधिकार के खिलाफ है। इसके नियम संविधान के अनुच्छेद 14, 15, 21 और 25 का उल्लंघन करते हैं।
हीना बोलीं- मैं और मेरा डेढ़ साल का बेटा सड़क पर आ गए
याचिकाकर्ता हीना ने सुप्रीम कोर्ट से कहा- क्या पर्सनल लॉ में मेरे और मेरे बेटे के लिए कुछ नहीं है? मेरे पति खुद वकील हैं। उन्होंने जो तीन नोटिस भेजे हैं, वे अलग-अलग वकीलों के जरिए भेजे हैं। उस पर साइन भी नहीं हैं। उन्होंने दूसरी शादी भी कर ली है। मुझे कोई रखरखाव का भुगतान नहीं किया गया है। मैं और मेरा 1.5 साल का बेटा सड़क पर आ गए हैं। क्या पर्सनल लॉ केवल पुरुषों के लिए है। क्या महिलाओं के लिए इसमें कुछ नहीं है।
पति ने कहा- शादी में नहीं रहना चाहता, न ही सुलह संभव है
हीना के पति की ओर से पेश हुए सीनियर एडवोकेट श्याम दीवान ने कहा कि वह शादी में नहीं रहना चाहता है और न ही उसके लिए सुलह करना संभव है। पति ने हीना को पर्सनल लॉ के मुताबिक भुगतान कर दिया है और रिश्ता खत्म हो गया है। CJI चंद्रचूड़ ने पूछा कि क्या हीना को मेन्टेनेन्स दिया जा रहा है। इस पर दीवान ने कहा कि जस्टिस कौल के आदेश को देखें उन्होंने स्पष्ट किया है कि वह शादी में नहीं हैं।
क्या है तलाक ए हसन का पूरा मामला
बेनजीर की शादी 25 दिसंबर 2020 को दिल्ली के यूसुफ नकी से मुस्लिम रीति-रिवाज के तहत हुई थी और उसका एक लड़का भी है। पिछले साल दिसंबर में घरेलू विवाद के बाद यूसुफ ने उसे घर से बाहर कर दिया था। बेनजीर को उसके पति ने 19 अप्रैल 2022 को पहला नोटिस भेजा था। इसके बाद मई, जून में दूसरा और तीसरा नोटिस भेजकर तलाक-ए-हसन के तहत तलाक दे दिया था।
सुप्रीम कोर्ट ने तलाक-ए-बिद्दत पर लगाई थी रोक
सुप्रीम कोर्ट ने 22 अगस्त 2017 को केवल तीन तलाक बोलकर शादी तोड़ने को असंवैधानिक बताया। तलाक-ए-बिद्दत कही जाने वाली इस प्रक्रिया पर अधिकतर मुस्लिम उलेमाओं ने भी कहा था कि यह कुरान के मुताबिक नहीं है।
इस्लाम में तलाक देने के तरीके
तलाक ए हसन से जुड़ी ये खबरें भी पढ़ें...
तलाक-ए-हसन देने वाले दो पतियों को सुप्रीम कोर्ट का नोटिस 
अलग-अलग मुस्लिम महिलाओं की याचिकाओं पर सुप्रीम कोर्ट ने उनके पतियों को नोटिस जारी किया है। जस्टिस संजय किशन कौल और जस्टिस अभय एस ओका की बेंच ने बेनजीर हीना और नाजरीन निशा के पतियों को पार्टी बनाकर मामला निपटाने की संभावना तलाशने के लिए नोटिस जारी किया। पढ़ें पूरी खबर...
तलाक-ए-हसन पर न्याय का इंतजार कर रही पीड़ित
याचिकाकर्ता की वकील पिंकी आंनद ने बताया किया याचिकाकर्ता (बेनजीर) को तलाक के 3 नोटिस मिल चुके हैं। उसने 2 मई को याचिका दायर की थी, लेकिन अब तक सुनवाई नहीं हुई है। इसके बाद सुप्रीम कोर्ट 22 जुलाई 2022 को पहली बार इस मामले पर सुनवाई के लिए तैयार हुआ था। पढ़ें पूरी खबर...